**Projekts “Digitālās plaisas mazināšana sociāli neaizsargātajām grupām un izglītības iestādēs”**

**Statuss**: Īstenošanā

**Projekta mērķis**: mazināt šķēršļus vispārējās izglītības satura apguvei, nodrošinot portatīvās datortehnikas pieejamību izglītojamiem no sociāli neaizsargātām grupām, kā arī nodrošinot datu pārraides pieejamību kvalitatīvai, jēgpilnai un plānveidīgai digitālo tehnoloģiju izmantošanai mācību procesā. Projekts ir cieši saistīts ar memorandu “Dators ikvienam bērnam”, kura mērķis ir veicināt izglītības iestāžu digitalizāciju, padarot datorus pieejamus ikvienam Latvijas skolēnam, kā arī pedagogam un nodrošinot mūsdienīgu izglītības satura apguves iespēju.

|  |  |
| --- | --- |
| **Kopējās attiecināmās izmaksas** | Atveseļošanas fonda finansējums: 15 000 000 eiroValsts budžeta finansējums: 3 090 300 eiroKopā: 18 090 300 eiro |
| **Finansējuma saņēmēji** | Izglītības un zinātnes ministrijaProjekta īstenotājs ir Izglītības un zinātnes ministrija, kas veido sadarbību ar izglītības iestāžu, kas īsteno vispārējo pamata un vedējās izglītības programmas, profesionālās pamatizglītības programmas un profesionālās vidējās izglītības programmas pēc pamatizglītības apguves vai arodizglītības programmas pēc pamatizglītības apguves, dibinātājiem. |
| **Investīcijas projektu īstenošanas termiņš** | Līdz 2026. gada 30. jūnijs |
| **Atbalstāmās darbības** | Investīcijai mērķis ir mazināt šķēršļus vispārējās izglītības satura apguvei:* nodrošinot portatīvās datortehnikas pieejamību izglītojamajiem no sociāli neaizsargātām grupām; Projekta ietvaros tiks iegādāta portatīva datortehnika izglītojamajiem no sociāli neaizsargātām grupām;
* nodrošinot datu pārraides pieejamību kvalitatīvai, jēgpilnai un plānveidīgai digitālo tehnoloģiju izmantošanai mācību procesā. Projekta ietvaros tiks veikti datu pārraides interneta pakalpojuma un iekšējā interneta tīkla funkcionēšanas uzlabojumi izglītības iestādēs mācību procesa nodrošināšanai. Pirms risinājumu ieviešanas tiks veikta priekšizpēte, apkopojot un analizējot informāciju par esošā datu pārraides interneta pakalpojuma un iekšēja interneta tīkla nodrošināšanu izglītības iestādēs, un izstrādājot ekonomiski pamatota uzlabojumu plānu.
 |
| **Informācija par projektu:** | <https://www.izm.gov.lv/lv/projekts/digitalas-plaisas-mazinasana-sociali-neaizsargatajam-grupam-un-izglitibas-iestades>  |

